Spotify

Spotify es un fornitor de servitios propriatari svedese de transmissión audio e de media fundate le 23 de april 2006 per Daniel Ek e Martin Lorentzon. Illo es un del major fornitors de servitio de transmission de musica, con plus de 489 milliones de usatores mensualmente active, includente 205 milliones de abonatos que paga, a partir de decembre de 2022. Spotify es listate (a travese de un compania tenitor basate in Luxembourg, Spotify Technology S.A.) al Stock Exchange de Nova York in forma de depositos american.

Spotify offere contento digital de audio grabate con derectos de autor limitate, includente plus de 100 milliones de canzoni e 5 milliones de podcast, de etiquettas discographic e companias de media. Como servitio freemium, le functiones de base es gratuite con publicitates e control limitate, durante que functiones additional, como audition in linea e audition sin publicitates, es offerte per medio de subscriptiones pagante. Le usatores pote cercar musica basate in artistas, albumes o genres, e pote crear, modificar e compartir listas de reproduction.

Spotify es disponibile in le majoritate de Europa, como etiam Africa, le Americas, Asia e Oceania, con un disponibilitate total in 184 mercatos. Le suos usatores e abonatos se basa in grande parte in le Statos Unite e Europa, que conjunctemente responde pro circa 53% de usatores e 67% del precio. Illo non ha presentia in China continente ubi le mercato es dominante per QQ Music. Le servitio es disponibile in multe dispositivos, includente computatores con Windows, macOS e Linux, telephonos intelligentes (smartphones) e tablettes con iOS e Android, dispositivos intelligent de domo como Amazon Echo e Google Nest, e players de media digital como Roku.

Al contrario de vendita de musica physica o de descarga, que paga a artistas un precio fixe per canzoni o album vendite, Spotify paga regalia pro le numero de auditiones del artistas como un proportion de auditiones total. Illo distribue circa 70% de su entrata total a detentores de derectos (saepe etiquettas discographic), qui postea paga artistas basate in accordos individual.
Categoria:Servitios de transmission de musica